
23-TA-2426: Noteikumu projekts (Grozījumi)
Grozījumi Ministru kabineta 2012. gada 21. februāra noteikumos Nr. 133 "Noteikumi par valsts nodevu par personu apliecinošu dokumentu izsniegšanu"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (16.10.2021.)

	1.
	Anotācija (ex-ante)
Anotācijas (ex-ante) nosaukums
	Iebildums (FM - 16.01.2024.)
Ņemot vērā, ka ar noteikumu projektu tiek paredzēts palielināt ieņēmumu no valsts nodevas par pases izsniegšanu prognozes 2025., 2026. un 2027. gadam, lūdzam anotācijā skaidrot, vai ir izvērtēta iespēja no šo ieņēmumu palielinājuma segt izdevumus fizisko personu identitātes nodrošināšanai elektroniskā vidē un kvalificēta elektroniskā paraksta platformas un risinājumu uzturēšanai saskaņā ar MK 07.03.2023. prot. Nr. 13 31. § noteikto.
Vēršam uzmanību, ka 2023. gada 8. novembrī LVRTC vērsās FM un IeM (vēstule Nr. 30FAD.04-01/15/01/1283) ar lūgumu rast risinājumu LVRTC deleģētā uzdevuma izpildei nepieciešamā finansējuma piešķiršanai IeM 2024., 2025. un 2026. gadā, bet likumā “Par valsts budžetu 2024. gadam un budžeta ietvaru 2024., 2025. un 2026. gadam” šim mērķim ir plānots finansējums tikai 2024. gadam.
 
Piedāvātā redakcija
-
	Ņemts vērā
Ierosinājums ir izvērtēts. Anotācijas 3.sadaļas 4.punktā ir norādīts, ka sertifikācijas pakalpojumu izmaksu segšana no šiem ieņēmumiem nav paredzēta.  Pie šāda lēmuma nonāca tai skaitā arī  ņemot vērā sabiedrības aktīvi izteikto negatīvo viedokli par valsts nodevas apmēra palielinājumu sākotnēji piedāvātajā apmērā (60 euro), kura izmaksu aprēķinos bija iekļauti  arī aprēķini par fizisko personu identitātes  nodrošināšanai elektroniskā vidē un  kvalificēta elektroniskā paraksta platformas  un risinājumu uzturēšanai nepieciešamajiem  izdevumiem.
 
 
	Anotācijas (ex-ante) nosaukums

	2.
	Anotācija (ex-ante)
Anotācijas (ex-ante) nosaukums
	Iebildums (FM - 16.01.2024.)
Lūdzam anotācijā skaidrot un pamatot prognozētos papildu ieņēmumus no valsts nodevas par pasu izsniegšanu sākot no 2025. gada tik ievērojamā apmērā, ņemot vērā, ka plānotais valsts nodevas par pasu izsniegšanu pieaugums ir neliels (vidēji 10 % apmērā), kā arī saskaņā ar anotācijas 1. pielikumā sniegto informāciju 2025. un 2026. gadā ir plānots izsniegto pasu skaita samazinājums (vidēji gadā par 45 tūkstošiem mazāk).
Vienlaikus vēršam uzmanību, ka saskaņā ar Valsts kases izpildes datiem, ieņēmumu izpilde no valsts nodevas par pasu izsniegšanu 2023. gada 11 mēnešos ir 79,8 % apmērā.
 
Piedāvātā redakcija
-
	Ņemts vērā
Papildināta anotācijas 3.sadaļas 6.punkta  informācija.
	Anotācijas (ex-ante) nosaukums

	3.
	Anotācija (ex-ante)
1.1. Pamatojums
	Iebildums (VK - 15.01.2024.)
Lūdzam pamatojumu projekta izdošanai papildināt ar Ministru prezidentes 23.12.2023. rezolūciju Nr. 2023-1.1.1./21-41, ar kuru tika lūgts vērtēt sākotnējā piedāvājuma pases izmaksām pamatotību. 
Piedāvātā redakcija
-
	Ņemts vērā
-
	1.1. Pamatojums

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 16.01.2024.)
Grozījumu projekta anotācijā ir norādīts, ka "Saistībā ar jauna paraugu pasu izsniegšanu ir izstrādāti attiecīgi grozījumi Ministru kabineta 2012. gada 21. februāra noteikumos Nr.134 “Personu apliecinošu dokumentu noteikumi”, kas stāsies spēkā 2024. gada 12. februārī. Izdevumi  saistībā ar pasu izsniegšanu ir paaugstinājušies, līdz ar to valsts nodeva par pases izsniegšanu ir pārskatāma. Norādām, ka atbilstoši likuma “Par nodokļiem un nodevām” 1.pantā noteiktajam valsts nodevas mērķis ir personu darbību regulēšana (kontrolēšana, veicināšana, ierobežošana) un, kā uzsvērts valsts nodevas definīcijā - valsts nodevas apmērs nav tiešā veidā saistīts ar institūcijas veiktās darbības izmaksu segšanu. Līdz ar to nodevas mērķis nevar būt saistīts vienīgi ar iestādes administratīvo izmaksu segšanu.  
Nav skaidrs, kā tieši mērķis - segt ar pases izsniegšanu saistītos izdevumus -  ir samērojams ar likumā noteiktajiem valsts nodevas mērķiem un nodevu sistēmas kopējo regulējumu.
Ņemot vērā iepriekš minēto, lūdzam papildināt anotāciju ar pamatojumu nepieciešamībai palielināt valsts nodevas summu, kurš atbilstu valsts nodevas mērķim.
Piedāvātā redakcija
-
	Ņemts vērā
Papildināts anotācijas 1.3.punkts.
	1.3. Pašreizējā situācija, problēmas un risinājumi

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 16.01.2024.)
Lūdzam precizēt anotācijas 3. sadaļas tabulas 2027. gada ailē "izmaiņas, salīdzinot ar vidēja termiņa budžeta ietvaru" 1., 2., 3. un 5. punktu, tajos norādot prognozētās izmaiņas pret 2026. gadu.
Piedāvātā redakcija
-
	Ņemts vērā
Precizēta anotācijas 3. sadaļas tabulas 2027. gada ailē "izmaiņas, salīdzinot ar vidēja termiņa budžeta ietvaru" 1., 2., 3. un 5. punkts, tajos norādot prognozētās izmaiņas pret 2026. gadu.
	3. Tiesību akta projekta ietekme uz valsts budžetu un pašvaldību budžetiem

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 16.01.2024.)
Lūdzam anotācijas 3. sadaļas 6. punktu papildināt ar informāciju, paskaidrojot anotācijas 3. sadaļas 4. punktā norādītos kompensējošos pasākumus un norādot, ka izdevumu segšanai ir paredzēti arī citi resursu avoti, kas nav noteikti MK 27.07.2011. rīkojumā Nr. 347 “Par informācijas sistēmas darbības koncepcijas aprakstu "Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai””.
 
Piedāvātā redakcija
-
	Ņemts vērā
Anotācijas 3. sadaļas 6.punkts papildināts ar tekstu šādā redakcijā:
“Kompensējošie pasākumi (papildu valsts budžeta ieņēmumi) valsts budžeta izdevumu palielinājumam saistībā ar izdevumu segšanu VAS “Latvijas Valsts radio un televīzijas centrs” fizisko personu identitātes nodrošināšanai elektroniskā vidē un kvalificēta elektroniskā paraksta platformas un risinājumu uzturēšanai  ir ieņēmumi no dividendēm (ieņēmumi no valsts (pašvaldību) kapitāla izmantošanas):
2024. gadā:
VAS “Latvijas Valsts radio un televīzijas centrs” dividendes 1 546 386 euro;
AS “Latvijas valsts meži” dividendes 1 115 420 euro
2025. gadā:
VAS “Latvijas Valsts radio un televīzijas centrs” dividendes 1 546 386 euro
2026. gadā:
VAS “Latvijas Valsts radio un televīzijas centrs” dividendes 1 546 386 euro”.
 
	3. Tiesību akta projekta ietekme uz valsts budžetu un pašvaldību budžetiem

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 16.01.2024.)
Ņemot vērā, ka anotācijas 3. sadaļas 6. punktā ir norādīts, ka ilgtermiņa saistību pasākuma “Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana” īstenošanai 2024. gadā būs nepieciešams papildu finansējums 816 750 euro apmērā, lūdzam atbilstoši aizpildīt anotācijas 3. sadaļas tabulas 2024. gada ailes "izmaiņas kārtējā gadā, salīdzinot ar valsts budžetu kārtējam gadam" 2., 3. un 4. punktu.
 
Piedāvātā redakcija
-
	Ņemts vērā
Aizpildīts anotācijas 3. sadaļas tabulas 2024. gada ailes "izmaiņas kārtējā gadā, salīdzinot ar valsts budžetu kārtējam gadam" 2., 3. un 4. punkts.
	3. Tiesību akta projekta ietekme uz valsts budžetu un pašvaldību budžetiem

	8.
	Anotācija (ex-ante)
6.3. Sabiedrības līdzdalības rezultāti
	Iebildums (VK - 15.01.2024.)
Ņemot vērā, ka par noteikumu projektu saņemti vairāki sabiedrības pārstāvju viedokļi publiskajā apspriešanā, atbilstoši Ministru kabineta 2009.gada 25.augusta noteikumu Nr.970 "Sabiedrības līdzdalības kārtība attīstības plānošanas procesā" 2.pielikumam sagatavojams apkopojums par saņemtajiem viedokļiem, kas papildināms ar institūcijas viedokli par tiem. Tāpat sabiedrības iesaiste atspoguļojuma anotācijas 6.sadaļā atbilstoši Vadlīnijām tiesību akta projekta sākotnējās ietekmes novērtēšanai un novērtējuma ziņojuma sagatavošanai TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment), attiecīgi lūdzam 6.3. sadaļā iekļaut apkopojumu par līdzdalības procesa kopējiem rezultātiem (raksturojot visus izmantotos veidus) un to ietekmi uz projekta saturu. Valsts kancelejas ieskatā arī būtiski anotācijā fiksēt, ka diskusijas par sākotnējo piedāvājumu jaunā parauga pasu izmaksām un to pamatotību, raisīja diskusijas sabiedrībā, kam sekoja izvērtējums un izmaiņas izmaksās. 
Piedāvātā redakcija
-
	Ņemts vērā
Projektam pievienots apkopojums par saņemtajiem sabiedrības viedokļiem un iestādes komentārs par tiem. Papildināta arī projekta anotācijas 6.3.sadaļa.
	6.3. Sabiedrības līdzdalības rezultāti

	9.
	Anotācija (ex-ante)
Pielikumi
	Iebildums (VK - 15.01.2024.)
Saskaņā ar Vadlīnijās tiesību akta projekta sākotnējās ietekmes novērtēšanai un novērtējuma ziņojuma sagatavošanai TAP portālā (pieejamas: https://www.mk.gov.lv/lv/administrativa-sloga-un-normativisma-mazinasana) noteikto, rēķinot izdevumus atlīdzībai piemaksu nodrošināšanai nepieciešamais finansējums tiek rēķināts 5% apmērā, prēmijām un naudas balvām - 10% apmērā, bet sociālām garantijām (t.sk. atvaļinājuma pabalstam) - 5% apmērā no mēnešalgu kopsummas. Attiecīgi lūdzam precizēt aprēķinu  3.pielikumā.   
Piedāvātā redakcija
-
	Ņemts vērā
Precizēts anotācijas 3.pielikuma aprēķins.
	Pielikumi

	10.
	MK sēdes protokollēmuma projekts
 Noteikumu projekts "Grozījumi Ministru kabineta 2012. gada 21. februāra noteikumos Nr. 133 "Noteikumi par valsts nodevu par personu apliecinošu dokumentu izsniegšanu""
	Iebildums (FM - 16.01.2024.)
Lūdzam redakcionāli precizēt MK sēdes protokollēmuma projektu atbilstoši 16.01.2024. elektroniski saskaņotajai redakcijai, tai skaitā 4. punktā nosakot, ka priekšlikumi iesniedzami bāzes izdevumu 2025., 2026. un 2027. gadam precizēšanai, kā arī svītrojot 6. punktu.
Piedāvātā redakcija
-
	Ņemts vērā
Precizēts MK sēdes protokollēmuma projekts atbilstoši 16.01.2024. elektroniski saskaņotajai redakcijai.
	 Noteikumu projekts "Grozījumi Ministru kabineta 2012. gada 21. februāra noteikumos Nr. 133 "Noteikumi par valsts nodevu par personu apliecinošu dokumentu izsniegšanu""

	11.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 16.01.2024.)
Aicinām anotācijā norādīt, kad pēdējo reizi ir pārskatīts valsts nodevu apmērs. Tā, piemēram, saskaņā ar Ministru kabineta 2019. gada 27. augusta noteikumiem Nr. 399 "Grozījumi Ministru kabineta 2012. gada 21. februāra noteikumos Nr. 133 "Noteikumi par valsts nodevu par personu apliecinošu dokumentu izsniegšanu"" ar 2019. gada 2. septembri valsts nodevas apmēru par pases izsniegšanu paaugstināja no 28,46 uz 30 euro, ja pasi izsniedz 10 darbdienu laikā, bet samazināja no 56,91 uz 55 euro, ja pasi izsniedz divu darbdienu laikā.
Piedāvātā redakcija
-
	Ņemts vērā
-
	1.3. Pašreizējā situācija, problēmas un risinājumi

	12.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 16.01.2024.)
Lūdzam novērst neprecizitāti anotācijas sadaļā “1.3. Pašreizējā situācija, problēmas un risinājumi”, kurā norādīts, ka Saeimā 2024. gada 14. decembrī pieņemts likums "Grozījumi Personu apliecinošu dokumentu likumā", kas stājas spēkā 2024. gada 12. janvārī.
Piedāvātā redakcija
-
	Ņemts vērā
-
	1.3. Pašreizējā situācija, problēmas un risinājumi

	13.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (TM - 16.01.2024.)
Aicinām ietekmes aprakstā norādīt, vai tiesiskais regulējums ietekmē personu tiesības, pienākumus un veicamās darbības.
Piedāvātā redakcija
-
	Ņemts vērā
-
	2.1. Sabiedrības grupas, kuras tiesiskais regulējums ietekmē, vai varētu ietekmēt

	14.
	Noteikumu konsolidētā versija
16.2. personai izsniedz diplomātisko vai dienesta pasi vai Latvijā akreditētas ārvalstu diplomātiskās vai konsulārās pārstāvniecības, starptautiskās organizācijas vai tās pārstāvniecības, cita starptautisko tiesību subjekta, konsulārās iestādes darbinieka, šāda darbinieka ģimenes locekļa vai privātā mājkalpotāja personas apliecību;
	Priekšlikums (TM - 16.01.2024.)
Aicinām anotācijā pamatot atbrīvojuma no valsts nodevas noteikšanu jaunam tiesību subjektam - privātam mājkalpotājam.
Piedāvātā redakcija
-
	Ņemts vērā
Priekšlikums izvērtēts un secināts, ka šī nav jauna personu grupa, jo tā ir iekļauta Personu apliecinošu dokumentu likuma 5.panta pirmās daļas 1.punktā jau ilgstoši un attiecīgi arī spēkā esošo noteikumu 16.4.punktā  šai grupai ir noteikts valsts nodevas atbrīvojums. .
	16.2. personai izsniedz diplomātisko vai dienesta pasi vai Latvijā akreditētas ārvalstu diplomātiskās vai konsulārās pārstāvniecības, starptautiskās organizācijas vai tās pārstāvniecības, cita starptautisko tiesību subjekta, konsulārās iestādes darbinieka, šāda darbinieka ģimenes locekļa vai privātā mājkalpotāja personas apliecību;

	15.
	Noteikumu konsolidētā versija
17.1 Ja persona līdz 2024. gada 11. februārim iesniedz dokumentus pases izsniegšanai un līdz šim datumam veic valsts nodevas par pases izsniegšanu samaksu, bet pasi saņem no 2024.gada 12.februāra, valsts nodevas par pases izsniegšanu apmēru piemēro atbilstoši šo noteikumu redakcijai, kas ir spēkā 2024.gada 11.februārī.
	Priekšlikums (FM - 16.01.2024.)
Lūdzam redakcionāli precizēt noteikumu projekta 17.1 punktu aizstājot vārdus "ir spēkā" ar vārdiem "bija spēkā līdz".
Piedāvātā redakcija
-
	Nav ņemts vērā
-
	17.1 Ja persona līdz 2024. gada 11. februārim iesniedz dokumentus pases izsniegšanai un līdz šim datumam veic valsts nodevas par pases izsniegšanu samaksu, bet pasi saņem no 2024.gada 12.februāra, valsts nodevas par pases izsniegšanu apmēru piemēro atbilstoši šo noteikumu redakcijai, kas ir spēkā 2024.gada 11.februārī.

	16.
	Noteikumu konsolidētā versija
17.2 Ja persona līdz 2024. gada 11.februārim iesniedz dokumentus personu apliecinoša dokumenta izsniegšanai un personai piemērots atbrīvojums no valsts nodevas par personu apliecinoša dokumenta izsniegšanu, atbrīvojumu no valsts nodevas par personu apliecinoša dokumentu izsniegšanu piemēro atbilstoši šo noteikumu redakcijai, kas ir spēkā 2024.gada 11.februārī.
	Priekšlikums (FM - 16.01.2024.)
Lūdzam redakcionāli precizēt noteikumu projekta 17.2 punktu aizstājot vārdus "ir spēkā" ar vārdiem "bija spēkā līdz".
Piedāvātā redakcija
-
	Nav ņemts vērā
-
	17.2 Ja persona līdz 2024. gada 11.februārim iesniedz dokumentus personu apliecinoša dokumenta izsniegšanai un personai piemērots atbrīvojums no valsts nodevas par personu apliecinoša dokumenta izsniegšanu, atbrīvojumu no valsts nodevas par personu apliecinoša dokumentu izsniegšanu piemēro atbilstoši šo noteikumu redakcijai, kas ir spēkā 2024.gada 11.februārī.



